Endelig vedtagelse af ændring af regulativ for husholdningsaffald 
Sagsfremstilling 
15.    Endelig vedtagelse af ændring af regulativ for husholdningsaffald  
                                                                                                                        Åbent 
Sagsnr.: 326-2015-10432       J.nr.: 07.00.03            Kenneth Nilsson.: 326-2015-194815 
  
[adresse] 
Kommunalbestyrelsen besluttede den 29. april 2015 at sende et forslag om ændring af kommunens regulativ for 
husholdningsaffald i høring. 
  
Den væsentligste ændring i regulativet omhandler indførelse af ugentlig indsamling af dagrenovation i 
sommermånederne. Herudover er der ændret på teksten vedrørende storskraldsordningen og afstandskravene ved 
afbrænding af haveaffald med videre.  
  
Forslaget om ændring af regulativet har været i offentlig høring i fire uger fra medio maj til medio juni 2015. 
  
Høringen er foretaget på kommunens hjemmeside. 
  
Der er ikke indkommet nogen bemærkninger til ændringen af regulativet for husholdningsaffald. 
  
Regulativet er blevet tilrettet således, at det nu fremgår, 
· at indsamling af dagrenovation vil blive foretaget ugentligt i juni, juli og august, 
· at indsamling af storskrald fremadrettet vil foregå fire gange om året, 
· at der er vilkår om afstandskrav ved afbrænding af haveaffaldslignende affald, ved naturplejeaktiviteter med videre. 
  
BEHANDLING 
Teknik-og Miljøudvalget, Økonomiudvalget, Kommunalbestyrelsen. 
  
INDSTILLING 
Direktøren for det tekniske område indstiller, 
· at regulativ for husholdningsaffald vedtages endeligt. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
Teknik- og Miljøudvalgets møde den 10. august 2015: 
Udvalget vedtog at anbefale indstillingen fra direktøren for det tekniske område. 
Økonomiudvalgets møde den 19. august 2015: 
Udvalget vedtog at anbefale Teknik- og Miljøudvalgets indstilling. 
  
Bilag 
  
  
  
  
  
Kommunalbestyrelsens møde den 26. august 2015: 
Kommunalbestyrelsen vedtog at godkende Økonomiudvalgets indstilling. 
Bilag 1 - Regulativ for Husholdningsaffald 
326-2015-194442 
